stanford-oval/wikipedia huggingface dataset:
פיגועי טרור נגד ישראלים בישראל ובשטחים בשנות ה-90 של המאה ה-20
כרוניקה > 1997

9 בינואר – בפיגוע בתל אביב נפצעו 13 ישראלים (כולל 2 שוטרים) משתי פצצות צינור שהתפוצצו עשר דקות זה מזה.[דרוש מקור]
14 בינואר – ישראלי נרצח בפיגוע דקירה בירושלים.
13 במרץ – הטבח בנהריים: פיגוע שביצע חייל ירדני בנהריים ובו רצח 7 ילדות ישראליות ופצע שש אחרות, מהן שתיים באופן קשה.
21 במרץ – הפיגוע בקפה אפרופו בתל אביב: בפיגוע התאבדות בבית הקפה "אפרופו" בתל אביב נרצחו 3 ישראלים ונפצעו 48. חמאס נטל אחריות לפיגוע.
10 באפריל – נמצאה גופתו של חייל צה"ל שנרצח לאחר שנחטף ליד מושב זנוח ב-9 בספטמבר 1996.גופתו של חייל צה"ל,סמ"ר שרון אדרי, שנעדר במשך שבעה חודשים, נמצאה קבורה ליד הכפר צוריף ביהודה ושומרון. אדרי נחטף ונרצח על ידי חוליית טרור של חמאס בספטמבר 1996 בעת שנסע בטרמפ לביתו במושב זנוח.
24 באפריל – בפיגוע דקירה בוואדי קלט נרצחו 2 ישראליות צעירות.
1 ביולי – ניסיון חטיפת קו 25 בירושלים.[דרוש מקור]
30 ביולי – הפיגוע הכפול בשוק מחנה יהודה: בפיגוע התאבדות בשוק מחנה יהודה בירושלים נרצחו 16 אנשים, ו-178 נוספים נפצעו. חמאס נטל אחריות לפיגוע.
15 באוגוסט – נהג מונית ישראלי נחטף ונרצח סמוך ליריחו.
4 בספטמבר – הפיגוע ברחוב בן-יהודה: בשלושה פיגועי התאבדות במדרחוב בן-יהודה בירושלים נרצחו 5 אנשים בפיגוע ו-181 נוספים נפצעו. חמאס נטל אחריות לפיגוע.
20 בנובמבר – ישראלי נרצח בפיגוע ירי בעיר העתיקה בירושלים.
31 בדצמבר – במארב ירי מצפון ליישובים עלי זהב ופדואל ביהודה ושומרון נפצעה אנושות יעל מיבר דוקטורי, המתמחה של נורית שניט ונפטרה מפצעיה ב-5 בינואר 1998.
כרוניקה > 1998

31 בינואר – בפיגוע דקירה בירושלים נפצע סטודנט.[דרוש מקור]
11 בפברואר – בפיגוע דקירה ברמת שלמה שבירושלים נרצח דוד כטורזה.
14 במרץ – בפיגוע בתחנת אוטובוס בעפולה נפצע ישראלי.[דרוש מקור]
19 באפריל – רצח דב דריבן בחוות מעון, מדרום לחברון.
6 במאי – בפיגוע דקירה בעיר העתיקה בירושלים נרצח הנער הישראלי דוד קטורזה.
27 ביולי – בפיגוע דקירה בירושלים נפצע ישראלי.[דרוש מקור]
31 ביולי – פצצה הושלכה לעבר משאית בצפון ירושלים וגרמה לפציעתו של אדם אחד.[דרוש מקור]
4 באוגוסט – בפיגוע ליד יצהר נרצחו 2 ישראלים.
20 באוגוסט – בפיגוע דקירה נרצח הרב שלמה רענן בביתו בחברון.
27 באוגוסט – פצצה שהוטמנה מחוץ לבית הכנסת הגדול בתל אביב גרמה לפציעתם של 21 אנשים.[דרוש מקור]
9 באוקטובר – בפיגוע דקירה במושב תומר שביהודה ושומרון נרצחה חיילת צה"ל.
14 באוקטובר – בפיגוע ירי ליד מושב אורה נרצח ישראלי.
19 באוקטובר – פיגוע בתחנה המרכזית של באר שבע, שני רימונים הופעלו על ציבור שחיכה בתחנה גרמו ל-64 פצועים, רובם קל, 2 אנשים נפצעו קשה
14 בינואר - בפיגוע דקירה בפסגת זאב שבירושלים נרצח ישראלי.
26 באוקטובר – בפיגוע ירי בחברון נרצח ישראלי.
29 באוקטובר – מכונית תופת שהופעלה ליד ג'יפ צה"לי שליווה אוטובוס בית ספר בצומת גוש קטיף שברצועת עזה. בפיגוע נרצח חייל צה"ל ו-8 נפצעו. חמאס נטל אחריות לפיגוע.
6 בנובמבר – פיגוע התאבדות כפול בשוק מחנה יהודה בירושלים. בפיגוע נפצעו 20 אנשים ורק שני המחבלים נהרגו. ארגון הג'יהאד האיסלמי נטל אחריות לפיגוע.[דרוש מקור]
14 בדצמבר – ישראלי נרצח בדקירות וגופתו נחטפה על ידי מחבלים בטירה.
כרוניקה > 1999

13 בינואר – בפיגוע ירי סמוך לחברון שביהודה ושומרון נרצח חייל צה"ל.
27 בינואר – בפיגוע דקירה בבית כנסת בבאר שבע נרצח זכינו מדר.
24 ביוני – מבצע רפואה חליפית: שני יהודים נהרגו בקריית שמונה על ידי כארבעים פגזים שנורו מלבנון.
19 במרץ – בפיגוע בירושלים נפצע נער ישראלי.[דרוש מקור]
7 באוגוסט – בפיגוע בכביש ג'נין-שכם שבשומרון נרצח ישראלי אשר היה כנראה אמור להיות קורבן חטיפה.
10 באוגוסט – בפיגוע דריסה מחבל פלסטיני דרס שתי חיילות צה"ל בצומת נחשון. המחבל נמלט, וכעבור דקות אחדות חזר ודרס אנשים שטיפלו בפצועות. לאחר ששוטרים ירו לעברו, איבד המחבל שליטה על הרכב ונהרג.
30 באוגוסט – מחבל ערבי-ישראלי ממושריפה רצח בדקירות סכין צעירה וצעיר שטיילו ביער מגידו.
5 בספטמבר – פיגוע בקו 960 בטבריה. בפיגוע לא היו נפגעים. חמאס נטל אחריות לפיגוע.[דרוש מקור]
5 בספטמבר – מבוצע פיגוע בתחנת האוטובוסים המרכזית בחיפה. בפיגוע לא היו נפגעים. חמאס נטל אחריות לפיגוע.[דרוש מקור]
ישיבת ברכת משה

| --- | --- |


 ישיבת הסדר
 השתייכות:  ישיבות הסדר   ציונות דתית
 תקופת הפעילות:  ה'תשל"ז–הווה
 מייסדים:  הרב חיים סבתו   הרב יצחק שילת
 בעלי תפקידים
 ראש ישיבת ההסדר:  הרבנים חיים סבתו ויצחק שילת
 תלמידים
 :  כ-350
 מיקום
 מיקום:  שכונת מצפה נבו, מעלה אדומים
 מדינה:  ישראל ישראל
 קואורדינטות:  31°47′25″N 35°18′02″E﻿ / ﻿31.7902570°N 35.3005323°E﻿ / 31.7902570; 35.3005323
 אתר האינטרנט של הישיבה
  (למפת הרי ירושלים מוגדלת) ישיבת ברכת משה(למפת הרי ירושלים רגילה) ישיבת ברכת משה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת ברכת משה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת ברכת משה
ישיבת ברכת משה היא ישיבת ההסדר במעלה אדומים. בראשות הישיבה עמד במשך שנים הרב נחום אליעזר רבינוביץ', וכיום עומדים בראשותה מייסדי הישיבה הרב חיים סבתו והרב יצחק שילת.
היסטוריה

הישיבה נוסדה בשנת ה'תשל"ז (1977) במישור אדומים על ידי הרב סבתו והרב שילת, אז שני רבנים צעירים יוצאי ישיבת הכותל, ביוזמת הרב אריה בינה, ראש ישיבת נתיב מאיר וכן על ידי הרב יצחק ספיר ומוני בן-ארי. את התרומה הראשונית להקמת הישיבה תרמה תנועת המזרחי בצפון אמריקה מתוך עיזבונם של משה וברכה גירשבוים, ומכאן שם הישיבה.
כעבור תשע שנים עברה הישיבה לשכונת מצפה נבו שבמעלה אדומים. בשנותיה הראשונות של הישיבה עמדו בראשה הרב סבתו והרב שילת, אשר מפאת גילם הצעיר לא ראו עצמם כראויים לתואר "ראש הישיבה". בשנים תש"מ-תשמ"א ניתן השיעור הכללי בישיבה על ידי דוד הנשקה (כיום פרופסור לתלמוד באוניברסיטת בר-אילן). בשנת תשמ"ג הגיע לעמוד בראשות הישיבה הרב נחום אליעזר רבינוביץ'. בכ' תמוז תשע"ה מונו שוב הרב סבתו והרב שילת לראשי הישיבה לצדו של הרב רבינוביץ'.
לאחר שנים רבות בהן מסר הרב רבינוביץ את השיעור הכללי בישיבה, החל משנת תשע"ו מוסרים את השיעור ברוטציה שבועית הרב סבתו, הרב שילת והרב יונתן רוזין. בישיבה פועל כולל הלכה בראשות הרב אלישע אבינר.
בין הר"מים בישיבה: הרב ישי אנגלמן, הרב צביקה הבר, הרב אברהם וולפסון, הרב אפי ולץ, הרב אליהו ליפשיץ, הרב אריה כ"ץ והרב בצלאל דניאל. הר"מ האחראי על תוכנית לימודי האמונה הוא הרב רן כלילי, מחבר סדרת 'ילמד ענוים דרכו', אשר משמש במקביל רב קהילת 'שבט אחים' בשוהם. המנהל החינוכי הוא הרב אליאב פלהיימר.
במשך עשרות שנים למדו תלמידי הישיבה לתואר ראשון בחינוך במכללת ליפשיץ בירושלים. לאחר מיזוג המכללה במכללת הרצוג מתקיימים הלימודים בקמפוס המכללה באלון שבות. בישיבה פועל "כולל תורת המדינה" העוסק בהלכות שלטון ומדינאות, בהנחייתו של הרב עוז בלומן.
ספריית הישיבה החדשה נתרמה לזכרו של סגן משנה יובל הימן, צוער בקורס קצינים שנפל במהלך מבצע צוק איתן והיא משמשת ספרייה תורנית עירונית. הספרייה, נכון ל-2017, כוללת כ-12,000 כותרים. בית מדרש חדש ובו כ-300 מקומות נחנך בשנת תשס"ד.
בשנת 2010 למדו בישיבה כ-250 תלמידים ועוד כ-70 היו בשירותם הצבאי.
מנהל הישיבה וראש מכון מעליות הוא טל כהן.
בי"ב באייר ה'תש"ף (2020) נפטר ראש הישיבה, הרב נחום אליעזר רבינוביץ'.
דרכה של הישיבה

הישיבה מדגישה את העיסוק במשנתו של הרמב"ם, בעיקר בשל דרכם של ראשי הישיבה, הרב רבינוביץ והרב שילת. עם זאת, בישיבה ישנן גישות נוספות, וצוות הרבנים התחנך בבתי מדרש מגוונים בתוך הציונות הדתית. לצד לימודי גמרא בעיון ישנם גם שיעורי מחשבה, תנ"ך, הלכה וחסידות. הישיבה מעודדת חשיבה רציונלית ופתוחה. רוב בוגריה ממשיך לאחר הלימודים בישיבה ללימודים אקדמיים.
בעבר לימדו בישיבה הרב אלחנן סמט, הרב יאיר דרייפוס, הרב חנן פורת, הרב חגי לונדין, הרב אלישע וישליצקי, הרב שלמה לוי, הרב חיים וידל, הרב מאיר שפיגלמן, הרב ד"ר צמח הלפרין, הרב ישראל רוזנברג ועוד.
בימים הנוראים, מתקיימות בישיבה תפילות משולבות: נוסח עדות המזרח בתפילות שחרית ומנחה ונוסח עדות אשכנז בערבית ומוסף. הישיבה הייתה הראשונה בישראל לנהוג כך. גם הסליחות נאמרות בישיבה בנוסח אשכנזי-ספרדי משולב. נוסח הסליחות כולל שינויים הנובעים מתוך דרכו של ראש הישיבה הרב רבינוביץ'. כך למשל במקום "מידת הרחמים עלינו התגלגלי" נאמר: "מידת הרחמים עלינו נגלגלה", כדי שלא לפנות בתפילה אל המידות.
פרסומים

"מעליות", ביטאון הישיבה, המהווה קובץ מאמרים בנושאים מגוונים, מונה כיום כשלושים כרכים. בשנים האחרונות יוצא לאור מדי שנה הקובץ "מדברה" ובו עיונים וחידושים על המסכת הנלמדת בישיבה, ומונה כיום אחד עשר כרכים.
הישיבה מוציאה עלון תלת שבועי בשם "עולה מן המדבר", בו מאמרים של רבני הישיבה, תלמידיה ולעיתים גם בוגריה, בענייני הלכה, תנ"ך, מחשבה ועוד. בנוסף, אחת לשבוע מוציאה הישיבה עלון בשם "ימצאהו בארץ מדבר", בו נכתבים מאמרים של רבני הישיבה ותלמידיה על לימוד העיון במסכת הישיבתית. בעבר התפרסמה גם חוברת חצי שנתית, "השכל הפועל", ובה קטעי שירה, ספרות ומסות.
עלון בוגרים מצומצם יותר, "לעילא", נשלח בתפוצת מיילים לבוגרי הישיבה.
לישיבה אתר אינטרנט ובו שיעורים המועברים בישיבה, פירושים על ספר משנה תורה שנכתבו על ידי תלמידי הישיבה, מאמרים, סיכומי שיעורים, עלוני בוגרים ותלמידים ועוד.
הוצאה לאור

ליד הישיבה פועלת הוצאת הספרים "מכון מעליות". המכון מוציא לאור בעיקר ספרים שנכתבו על ידי רבני ובוגרי הישיבה ובמסגרתו יצאו לאור כ-100 כותרים. במסגרת המכון יצאו ויוצאים לאור בין היתר:
ספרי ראש הישיבה, הרב רבינוביץ', ובהם פירוש יד פשוטה על היד החזקה לרמב"ם.
ספרי הרב אלחנן סמט בתנ"ך: "עיונים בפרשות השבוע", "פרקי אליהו" ו"פרקי אלישע".
מהדורה מדעית של פירוש הרלב"ג על התורה.
ספרי "תורת אמך" המסייעים בלימוד גמרא להלכה, על סוגיות במסכת ברכות ופסחים, מאת הרב אליהו ליפשיץ.
פירוש "פקודי ישרים" על ספר המצוות לרמב"ם.
פירוש לפירוש המשנה לרמב"ם, עם תרגום חדש, הערות מרחיבות, עיונים ועוד. עד כה יצאו מסכתות ברכות, פאה, עבודה זרה וגיטין (בעריכתו של הרב פרופ' דרור פיקסלר), "תיקון משנה" למסכתות עבודה זרה והוריות (בעריכת הרב יצחק שילת), ועוד.
"תקראו אׂתם" - מאמרים ושיחות למועדים מבית ישיבת 'ברכת משה' מעלה אדומים.
בוגרים נוספים של הישיבה הלכו בדרכו של הרב סבתו וכתבו יצירות ספרותיות העוסקות בשירות הצבאי ובשותפות במערכות ישראל.
בוגרים מפורסמים מבוגרי הישיבה

פרופ' אריה רייך ー משפטן ישראלי, ראש הפקולטה למשפטים באוניברסיטת בר-אילן.
אליהו יעקב שיינפלד ー רב ומחנך ישראלי.
אברהם גורמן ー שופט מחוזי בבית המשפט בתל אביב.
אליעזר שפירא ー שחקן במאי ותסריטאי.
הרב גבריאל גולדמן ー רב היישוב כפר אדומים.
גיל ברינגר ー עורך דין ישראלי המשמש מנהל בכיר לתפקידים מיוחדים ברשות האוכלוסין וההגירה. פובליציסט הפעיל בתנועות שמרניות. לשעבר יועץ השר זבולון אורלב, סיעת הבית היהודי ושרת המשפטים איילת שקד.
הרב דוד זנו - רב מושב שלווה, ומנהל ביהמ"ד שערי עוזיאל.
פרופ' דוד הנשקה - מרצה לתלמוד.
הרב פרופ' דרור פיקסלר ー מרצה בפקולטה להנדסה באוניברסיטת בר-אילן.
הרב פרופ' דניאל רייזר ー ראש החוג למחשבת ישראל במכללת הרצוג.
הרב חגי לונדין ー ראש ישיבת ההסדר חולון, ר"מ בישיבת אפיקי דעת בשדרות ומרצה לענייני יהדות.
הרב ירון בן דוד ー רב קיבוץ בארות יצחק.
פרופ' יובל סיני ー נשיא מכללת אורות ישראל.
מיכאל שיינפלד ー סופר.
הרב משה כהן ー רב היישוב מעון ולשעבר ראש הכולל בישיבת שבות ישראל.
נחום לנגנטל ー סופר, מחבר הספר התורני "במעגלי החיים" העוסק במעגלי החיים והשנה היהודיים (בשותפות עם הרב הראשי האשכנזי לישראל הרב יונה מצגר), עורך דין, ח"כ, מנכ"ל משרד התחבורה, חבר בוועדת המנכ"לים למלחמה בתאונות הדרכים.
עמנואל בן סבו ー סופר. ופובליציסט.
הרב רמי רחמים ברכיהו ー רב היישוב טלמון לשעבר, ורב משטרת ישראל.
ד"ר שמואל פאוסט ー עורך בעיתון מקור ראשון.
שמוליק קליין ー משורר, עורך, עיתונאי ויועץ תקשורת.
אנשיל פפר - עיתונאי ופובליציסט.
מרדכי כדורי - שופט בית המשפט המחוזי בירושלים.
הרב שאול יונתן וינגורט ー לשעבר ראש ישיבת ההסדר שבות ישראל, ומיסד שיטת פני המנורה ללימוד גמרא.
מרדכי בניטה ー המשנה למנכ"ל משרד הביטחון.
אביחי כהנא - מנכ"ל משרד העלייה והקליטה
עשהאל לובוצקי -  רופא ילדים, דוקטור לרפואה, חוקר, מחבר הספר "מן המדבר והלבנון".
הערות שוליים

↑  40 שנה לישיבת ברכת משה במעלה אדומים, אתר ערוץ 7
↑    גדעון דוקוב, ‏העברת המקל: "יש עניין בזקנה, אבל יש עניין גם בגמישות ובצעירות", בעיתון מקור ראשון, 16 בנובמבר 2021
↑  מאמרים מכתב העת מעליות, באתר ספריית אסיף
↑  מאמרים מכתב העת מדברה, באתר ספריית אסיף
↑  אתר תורת אמך
↑  דב שוורץ (הציונות הדתית ורעיון האדם החדש, ישראל (כתב עת) 16, 2009 עמוד 154), ציין בהקשר זה את: חיים סבתו, תיאום כוונות, תל–אביב 1999; מיכאל (מיקי) שיינפלד, בא מלבנון: בכל מקום שהם, תל–אביב 2007; עשהאל לובוצקי, מן המדבר והלבנון, תל–אביב 2008; יאיר אנסבכר, כצל ציפור, תל–אביב 2009.
| --- | --- |
בקרת זהויות :  NLI: 987007311659005171  LCCN: nr91039827  VIAF: 142431124   WorldCat (עם VIAF): 142431124
טקילה

ערך זה עוסק במשקה אלכוהולי המיוצר במקסיקו. אם התכוונתם למשמעות אחרת, ראו .
| --- | --- |

 אחוז אלכוהול:  40 
 מוצא:  מקסיקו 
 
טֵקילה (מספרדית: Tequila) הוא משקה אלכוהולי מזוקק ממשפחת המשקאות הלבנים, המיוצר אך ורק באזורים ספציפיים בחמש מדינות במקסיקו, ובעיקר בסביבות העיר טקילה, במדינת חליסקו שבמקסיקו.
הטקילה מיוצרת מהליבה של שיח אגבה מדברי, הנקרא אגבה כחולה (שם מדעי: Agave tequilana)(אנ'), והנפוץ במקסיקו (אינו סוג של קקטוס, למרות האמונה הרווחת).
כדי לקרוא למשקה מזוקק טקילה הוא צריך לעמוד בסט תקנות מפורט שמפורסם ונאכף על ידי המועצה הרגולטורית המקסיקנית של הטקילה. התנאים הבולטים הם:
על המשקה להיות מיוצר במקסיקו, באזור העיר טקילה או באזורים מסוימים נוספים שנקבעו בתקנות.
עליו להיות מיוצר מלפחות 51% אגבה כחולה, כשהטקילות האיכותיות עשויות מ-100% אגבה כחולה.
על הבקבוק צריכה להופיע חותמת רשמית, המכילה את מספור המזקקה.
אחוז האלכוהול במשקה צריך לנוע בין 35% ל-49% (רמת האלכוהול הנפוצה בטקילה היא 38%-40%).
מֶסְקָל הוא משקה אלכוהולי הדומה לטקילה, אולם הוא יכול להכיל סוגים שונים של אגבה במינונים שונים. לעיתים, המסקל מבוקבק עם זחל עש בפנים, התוקף את צמח האגבה. הזחל נקרא בפי העם תולעת (בספרדית: גוּסנוֹ). בעת הכנת מסקל, קולים את ליבת האגבה, ולכן טעמו של המשקה הוא מעושן.
קטגוריות איכות

ישנן ארבע קטגוריות איכות לטקילה, לפי רמת היישון וסוג הטיפול בה:
Blanco / Silver - טקילה צלולה ושקופה (חסרת צבע), אשר לא יושנה, אלא בוקבקה מיד לאחר הזיקוק.
Joven u Oro / Gold - טקילה לא מיושנת, שרוככה על ידי הוספת צבע קרמל או סוכרים (עד כדי 1% ממשקלה). צבעה צהבהב.
Reposado /Rested / Aged - טקילה שיושנה לפחות חודשיים ועד שנה בחביות עץ אלון. צבעה זהוב שקוף.
Añejo / Extra-Aged - טקילה, שיושנה לפחות שנה ועד ארבע שנים בחביות עץ אלון שנפחן עד 600 ליטר. צבעה זהוב-חום ודומה למשקאות מיושנים אחרים כמו ויסקי.
בנוסף, טקילה מסווגת סיווג נוסף לפי אחוז האגבה בנוזל התסיסה. טקילות יוקרתיות מיוצרות מ-100% אגבה כחולה. טקילות אלה מבוקבקות רק במקסיקו ורשאיות להיקרא "פּיוּרוֹ" או לציין על הבקבוק 100% אגבה כחולה. שאר הטקילות (נקראות לעיתים, "מיקְסְטוֹ") מיוצרות, לרוב, מ-51% אגבה כחולה, את 49 האחוז הנותרים תופסים מסוגים שונים של סוכרים. את הטקילות הללו ניתן לייצא במכלים גדולים לבִקבוק מחוץ למקסיקו (לרוב בארצות הברית).
תהליך היצור

צמח האגבה מגיע לרמת הבשלות המתאימה באזור 8–12 שנים לאחר שתילתו. בשלב הזה, קוצצים את עלי האגבה ומשאירים רק את הליבה, הנקראת "פִּינָה" (אננס, בספרדית). כל פינה שוקלת, לרוב, בין 18 ל-32 קילוגרם, אם כי היא יכולה להגיע עד ל-90 קילוגרם.
כאשר הפינאס (הליבות) מגיעות למזקקה, הן נחתכות ומבושלות, כדי להפוך את העמילן והסוכרים המורכבים לסוכרים פשוטים. הבישול מתבצע בכבשנים מסורתיים בשם "הוֹרנוֹס" (במשך כיומיים) או בסירי לחץ מודרניים (במשך כ-12 שעות). לאחר הבישול, הפינאס נקצצות, והנוזלים מופרדים משאר חלקי הצמח אל תוך מכלי התססה מסורתיים מנחושת או מכלי התססה מודרניים מפלדת אל-חלד. כאשר מייצרים טקילה "מיקסטו", מוסיפים בשלב הזה למכלי ההתססה סוכרים שונים. לאחר מכן, מוסיפים למכלים שמרים, הגורמים לתהליך תסיסה שיכול להימשך עד כיומיים, בו הסוכרים הופכים לאלכוהול.
לאחר סיום ההתססה, הנוזל האלכוהולי עובר זיקוק כפול, בתהליך מסורתי של זיקוק דודי. הזיקוק הראשון מכונה "הפרדה" והתוצר שלו הוא אלכוהול באחוז נמוך, המכונה, לעיתים," טקילה רגילה". הזיקוק השני מכונה "זיכוך" והתוצר שלו הוא "טקילה לבנה". לאחר הזיקוק הכפול הטקילה נמהלת במים עד שמגיעה לאחוז האלכוהול אותו ממלאים בבקבוק. הטקילה עשויה לעבור תהליכים נוספים לפני הבִקבוק, כגון הוספת קרמל (לתוספת צבע או טעם) או יישון בחביות עץ אלון.
צורת הגשה

הטקילה מוגשת לרוב נקייה (כלומר, ללא תוספת) בכוס שוט, כשהיא מלווה במלחייה ופרוסת לימון. צורת השתייה הנהוגה היא לחלוח (הרטבת) גב כף היד, בין האגודל והאצבע המורה, המלחת האזור, ליקוק המלח ושתייה מהירה של השוט, המלוּוָה מיד במציצת או אכילת פרוסת הלימון. המלח נועד להעצים את טעמה של הטקילה, על ידי הפרשת רוק, ואילו הלימון מונע את צריבתו של האלכוהול וכן גם משפר את הטעם.
את הטקילות בדרגות היישון הגבוהות, כגון "אנייחו", נהוג להגיש בכוס אולד פאשן עם קרח בצד. או ב"כוס ברנדי סניפטר"
השיטה המקורית להגשת טקילה (מכל סוג) היא כוס לואובול עם קרח, את שיטת לגימת הטקילה עם הלימון והמלח הגו בארצות אחרות, רק לאחר יציאתה של הטקילה ממקסיקו, אך מנהג זה התקבל גם במקסיקו והפך לדרך המקובלת ביותר.
המנהג נוצר בעקבות הצריבה מהאלכוהול הזול, וטעם הטקילה החלש. בטקילה יקרה לא תהיה צריבה מהאלכוהול והטעמים יהיו מועצמים, לכן המנהג מיותר והורס את טעמה של הטקילה.
קוקטיילים

הטקילה משמשת כבסיס לקוקטיילים שונים. המפורסם בהם הוא מרגריטה - קוקטייל המכיל טקילה, ליקר תפוזים (לרוב טריפל סק), ומיץ ליים (או סאוור מיקס) ומוגש לרוב בכוס ייחודית לו, המעוטרת בטבעת מלח לאורך שפתה.
מותגי טקילה מפורסמים

פטרון - מותג יוקרתי "אולטרה פרימיום" של טקילה, המיוצר במקסיקו ומשווק בבקבוקי זכוכית ממוספרים, שנעשים בעבודת יד. פטרון מגיע בנפח אלכוהול של 40%.
חוזה קוארבו
דון חוליו – 100% אגבה כחולה. נפח האלכוהול בדון חוליו הוא 38%.
סאוזה
אולמקה
טרס מג'יאס
דורנגו
אל חימדור
הערות שוליים

↑  GEOGRAPHY: THE TERRITORY OF THE APPELLATION OF ORIGIN, OR TDO, באתר המועצה הרגולטורית של הטקילה, Tequila Regulatory Council
↑  המינים Hypopta agavis‏, 'Aegiale hesperiaris ומינים נוספים. להרחבה באנגלית
↑  גדי אבקסיס, שר המשקים, הוצאת ברטנדר, 2010
| משקאות חריפים |
| --- | --- | --- |
| כוהל | אתנול • ההיסטוריה של האלכוהול • השפעות בריאותיות של צריכת אלכוהול • פרסום אלכוהול • תרבות שתייה • נזקי האלכוהול • שכרות • חמרמורת • אלכוהוליזם • אפריטיף • דיז'סטיף |  |
| טעימת יין וטעימת בירה | אוצר יין • אוצר בירה |  |
| הפקה | בישול • זיקוק אלכוהול • הכנת יינות • אבקת אלכוהול |  |
| משקאות מותססים | בירה (סוגי בירה, מותגי ויצרני בירה) • יין (סוגי יין) • סיידר • סאקה • חואנגג'יו • אחרים: באסי • קומיס • תמד • פאלק • סאטי • גוקי ג'יו |  |
| קוקטיילים | אלכופופ •  קוקטיילים של בירה • סוגי קוקטיילים • משקאות בוערים • שוטים • קוקטיילי יין • יין מתובל |  |
| משקאות מזוקקים וליקרים (לפי מרכיב/מתבל) | משקאות מזוקקים וליקרים (לפי מרכיב/מתבל) |  |
| פירות | ענבים/אחר: ברנדי • קוניאק • פיסקו • שנאפס • ראקיו ♦ פומאס: גראפה • אורוג'ו • זיווניה • טסיקודיה • טסיפורו ♦ שזיף: סלו ג'ין • סליבוביץ' • צויקה ♦ דובדבן: שרי הרינג • קירשווסר • וישניווקה • וישניאק ♦ תפוח: אפלג'ק • קלבדוס ♦  קוקוס: ערק • מליבו ♦ לימון: ליקר לימון • לימונצ'לו ♦ משמש: אמרטו |  |
| דגנים | תפוח אדמה: וודקה • אקוואויט • ברנווין ♦ תירס: בורבון • ויסקי תירס • טנסי ויסקי ♦  דורה:  באיג'יו (קאוליאנג) ♦ אורז: באיג'ו אורז • סוג'ו • אוואמורי ♦ שעורה: ויסקי סקוטי • ויסקי אירי • ויסקי יפני  ♦ שיפון: ויסקי שיפון ♦ דגנים שונים: ג'ין • שוכו • וודקה • ויסקי • ויסקי קנדי |  |
| אניס | אבסינת • ערק • אוזו • ראקי • פאסטיס • סמבוקה • מאחיה • ריכרד |  |
| שונות | דבש: קרופניק • בארנייגר • דרמבוי • גלייבה • אייריש מיסט • תמד ♦ שמנת: אייריש קרים • שרידאנס ♦ ביצים: אדבוקט ♦ קנה סוכר/דבשה: רום • קשאסה • אגוארדיינטה • פאלרנאם • גוארמו • סקו הרריירנו ♦ אגבה: טקילה • מסקל  ♦  עשבים שונים: ביטרס • יגרמייסטר • שארטרז |  |
אנרי פוסר

| --- | --- |

 לידה:  23 ביוני 1929 מלמדי, בלגיה 
 פטירה:  6 במרץ 2009 (בגיל 79) בריסל, בלגיה 
 מוקד פעילות:  בלגיה 
 סוגה:  אופרה 
 שפה מועדפת:  צרפתית 
 צאצאים:  Isabelle Pousseur, Marianne Pousseur 
 פרסים והוקרה:  דוקטור לשם כבוד מאוניברסיטת לייז' (2009)  Qwartz Electronic Music Awards  בפסקה זו רשומה אחת נוספת שטרם תורגמה 
 פרופיל ב-IMDb
 
אנרי פּוּסֵר (בצרפתית: Henri Pousseur;‏ 23 ביוני 1929, מלמדי (אנ') – 6 במרץ 2009, בריסל) היה מלחין ומורה למוזיקה בלגי.
חייו

פוסר למד באקדמיות למוזיקה בליאז' ובבריסל בשנים 1947–1953. הוא התרועע עם פייר פרואדביז ואנדרה סורי. כתוצאה מפגישותיו עם פייר בולז, קרלהיינץ שטוקהאוזן ולוצ'אנו בריו הקדיש את חייו לחקר האוונגרד.
משנת 1960 בקירוב שיתף פעולה עם מישל בוטו במספר מיזמים, שהידועה בהם היא האופרה "שלכם פאוסט" (1961-68).
פוסר לימד בקלן, בבזל, בארצות הברית - באוניברסיטה של מדינת ניו יורק בבאפאלו - וכן במולדתו בלגיה. משנת 1970 עד לפרישתו ב-1989 לימד באוניברסיטה ובקונסרבטוריון של ליאז', שם גם ייסד את המרכז לחקר המוזיקה הוואלונית ולעיצובה (Centre de recherches et de formation musicales de Wallonie). הוא מת בגיל 79, בבוקר 6 במרץ 2009, מדלקת ריאות.
סגנון וטכניקת הלחנה

המוזיקה של פוסר, הנחשב לחבר באסכולת דרמשטאדט בשנות ה-50 של המאה ה-20, עושה שימוש בסריאליזם, בצורות ניידות ובאליאטוריה, מתווכת לא פעם בין סגנונות שלמראית עין אינם עולים בקנה אחד, כמו סגנון שוברט וזה של וברן ב"שלכם פאוסט", או סגנונו הסריאלי של פוסר עצמו ושיר המחאה "We shall overcome" ב-Couleurs croisées.
יצירתו האלקטרונית "Scambi" (חילופין), שיצאה לפועל באולפן הפונולוגיה במילאנו ב-1957, חריגה במדיום המוקלט משום שהיא מיועדת בפירוש להרכבה בדרכים שונות לפני ההאזנה. כשנוצרה לראשונה, יצאו לפועל גרסאות אחדות שלה, שתיים של לוצ'אנו בריו, אחת של מארק וילקינסון ושתיים של המלחין עצמו (סאבה, 175,ׂ1977 n 86). מאז 2004 מתמקד מיזם "סקאמבי", בניהולו של ג'ון דאק במרכז לנסדאון לאמנויות אלקטרוניות באוניברסיטת מידלסקס, ביצירה זו ובאפשרויות הביצוע המרובות שלה.
נוסף לפעילויות ההלחנה וההוראה שלו, הוציא פוסר לאור מאמרים רבים ועשרה ספרים על מוזיקה.
מבחר מכתביו

Fragments Théorique I: sur la musique expérimentale (Brussels: Université Libre de Bruxelles, 1970)
Schumann le Poète: 25 moments d'une lecture de Dichterliebe (Paris: Klincksieck, 1993)
Musiques croisées (Paris: L'Harmattan, 1997)
לקריאה נוספת

Composer's website: http://www.henripousseur.net/
Scambi Project: http://www.scambi.mdx.ac.uk/
Listen to Scambi: http://www.scambi.mdx.ac.uk/listenScambi.html
Machart, Renaud. 2009. "Henri Pousseur, compositeur". Le Monde (10 March).
Sabbe, Herman. 1977. Het muzikale serialisme als techniek en als denkmethode: Een onderzoek naar de logische en historische samenhang van de onderscheiden toepassingen van het seriërend beginsel in de muziek van de periode 1950–1975. Ghent: Rijksuniversiteit te Gent.
Vantroyen, Jean-Claude. 2009. "Le compositeur belge Henri Pousseur est décédé". Le Soir (6 March).
Whiting, John. 2009 "Henri Pousseur: Avant-garde composer seeking a synthesis of sound and image". The Guardian (11 March
הפלגת ציפור עדן

מפת מבצע "ציפור עדן". הפלגת הנחתות מאשדוד לאילת אוגוסט-אוקטובר 1974
מבצע צפור עדן הוא מקבץ הפלגות, של שלוש הנחתות מסדרת 60 מטר, שיצאו בשנת 1974 מבסיס אשדוד לבסיס אילת בהקפת יבשת אפריקה. בדרכם פגשו הנחתות ים סוער, ועברו אירועים שונים עד שהגיעו לנמל אילת. הראשונה יצאה מנמל אשדוד ב-20 באוגוסט 1974 והאחרונה הגיעה לבסיס מפרץ שלמה ב-30 באוקטובר 1974.
רקע

לאחר מלחמת יום הכיפורים הייתה בצה"ל הערכה לגבי הצורך ביכולת הנחתת כח שריון בחציית מפרץ סואץ.
רקע > ההחלטה להעברה

נחתות דגם 36 מטר הועברו מאשדוד לאילת בשנת 1967 בשני חלקים. בחודש מאי 1974 הוחזרו לאשדוד בדרך היבשה בלא חיתוך. הנחתת הראשונה הועברה בהצלחה אך בהעברת הנחתת השנייה קרס מנוף. העברת הנחתת השלישית בוטלה. היכולת התאורטית להעברת נחתות 60 מטר בחיתוך לשני חלקים הוקפאה. מפקד חיל הים אלוף בנימין תלם החליט על העברה סביב אפריקה בהפלגה עצמית. 

בשנת 1974 נצבר ניסיון במבצע מוניטין הפלגות ספינות הטילים סער 4 סביב אפריקה מחיפה למפרץ שלמה. השיקולים העיקריים שנלקחו בחשבון בתכנון ההפלגה היו מזג האוויר וחישובי תצרוכת הדלק, שהשפיעו על הניווט.
כדי למנוע תשומת לב לשינוי ההיערכות הן הפליגו בנפרד בדירוג של מספר ימים במגמה שלא תמצא יותר מנחתת אחת באותו נמל בו זמנית. בנמלים בדרך לבש צוות הנחתת בגדים אזרחיים וכך גם ביציאה לחופשות.
רקע > הכנות ויציאה לים

הכנת הנחתות נעשתה בנמל חיפה על ידי מספנות ישראל ומספנת חיל הים בניהול רס"ן שמעון ישורון. ההכנות הטכניות כללו בעיקר:

שיפורי אטימה כללו הרכבת מחיצה אטומה במחסן 5 מטר אחרי הדלת, אטימת החלק העליון של דלת הנחיתה.
כיסוי המחסן - לנחתת אח"י אשדוד (פ-61) לא היה כיסוי למחסן כמו שנעשתה בנחתות האחרות. קדמת המחסן חוזקה בקורות ברזל שעליהן הונחו משטחי עץ ומעליהן נמתח אברזין. 

הגדלת טווח הפלגה על ידי הגדלה משמעותית של כמות הדלק הנישא במכלים שהורכבו במחסן הנחתת. הוספת מקררים לאחסון מזון

שיפורי בטיחות – הרכבת מערכת כיבוי אש אוטומטית במחסן בקרבת מכלי הדלק הנוספים. הורכבו שני שסתומים בדפנות בחלק הקדמי של המחסן. ומשאבות חזקות לפינוי מים מהמחסן.

נוחיות הצוות שיפור תנאים והוספת מיטות בחדרי המגורים. בניית תא לבית שימוש ומקלחת מים חמים. הוספת מכל מים מתוקים.

דיסקרטיות – המספר הטבוע בדופן הנחתת נמחק בצבע. חימוש התותחים והמקלעים שנישא בדרך כלל על כלי השיט פורק והנחתות הפליגו ללא חימוש חיצוני. לצורכי הגנה עצמית ומניעת השתלטות עוינת נישא בספינות נשק קל לפי התקן הרגיל. מה שחייב דיווח לשלטונות המכס בכל נמל. 

איוש הצוותים וההתארגנות נעשתה על ידי מפקד הפלגה מייק אלדר מול בסיס אשדוד ומספן כוח האדם.
נחתות מדגם 60 מטר.